31.12.2008 Jurnalul Oficial al Uniunii Europene L 352/31 COMISIE DECIZIA COMISIEI din 5 decembrie 2008 privind numirea membrilor titulari și a supleanților Comitetului pentru terapii avansate ca reprezentanți ai medicilor și ai asociațiilor de pacienți (Text cu relevanță pentru SEE) (2008/980/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1394/2007 al Parla- mentului European și al Consiliului din 13 noiembrie 2007 privind medicamentele pentru terapie avansată şi de modificare a Directivei 2001/83/CE și a Regulamentului (CE) nr. 726/2004 (!), în special articolul 21 alineatul (1), întrucât: (1) Regulamentul (CE) nr. 1394/2007 stabileşte normele specifice cu privire la autorizarea, supravegherea și farma- covigilența medicamentelor pentru terapie avansată. Articolul 20 din regulamentul respectiv stabileşte înființarea unui Comitet pentru terapii avansate în cadrul Agenţiei Europene pentru Medicamente. 2 Articolul 21 alineatul (1) litera (c) din Regulamentul (CE) nr. 1394/2007 stabileşte includerea în Comitetul pentru terapii avansate a doi membri titulari și a doi supleanți numiți de Comisie, pe baza unei invitații publice de manifestare a interesului și după consultarea Parla- mentului European, ca reprezentanți ai medicilor. (3)  Articolul 21 alineatul (1) litera (d) din Regulamentul (CE) nr. 1394/2007 stabileşte includerea în Comitetul pentru terapii avansate a doi membri titulari și a doi supleanți numiți de Comisie, pe baza unei invitații publice de manifestare a interesului și după consultarea Parla- mentului European, ca reprezentanți ai asociațiilor de pacienți. ( În conformitate cu articolul 21 alineatul (1) din Regula- mentul (CE) nr. 1394/2007, Comisia a lansat o invitaţie publică de manifestare a interesului. Parlamentul European a fost, de asemenea, consultat cu privire la rezultatele evaluării cererilor primite. () JO L 324, 10.12.2007, p. 121. (5)  Membrii titulari și supleanții Comitetului pentru terapii avansate ar trebui să fie numiți pentru o perioadă de trei ani, începând de la data punerii în aplicare a Regula- mentului (CE) nr. 1394/2007, DECIDE: Articolul 1 Sunt numiți membri titulari și membri supleanți ai Comitetului pentru terapii avansate, ca reprezentanți ai medicilor, pentru o perioadă de trei ani începând cu 30 decembrie 2008: — Dietger Niederwieser (membru titular) și Per Ljungman (supleant); — George Dickson (membru titular) și Thierry Vanden- Driessche (supleant). Articolul 2 Sunt numiți membri titulari și membri supleanți ai Comitetului pentru terapii avansate, ca reprezentanți ai asociaţiilor de pacienți, pentru o perioadă de trei ani începând cu 30 decembrie 2008: — Fabrizia Bignami (membru titular) şi Michele Lipucci di Paola (supleant); — Alastair Kent (membru titular) și Nicholas Meade (supleant). Adoptată la Bruxelles, 5 decembrie 2008. Pentru Comisie Ginter VERHEUGEN Vicepreședinte